plato-philosophy.leges 9.858
τὸ μηδεμίαν ἀνάγκην εἶναι νομοθετεῖν , ἀλλʼ αὐτοὺς ἐν σκέψει γενομένους περὶ πάσης πολιτείας πειρᾶσθαι κατιδεῖν τό τε ἄριστον καὶ τὸ ἀναγκαιότατον , τίνα τρόπον ἂν γιγνόμενον γίγνοιτο . καὶ δὴ καὶ τὸ νῦν ἔξεστιν ἡμῖν , ὡς ἔοικεν , εἰ μὲν βουλόμεθα , τὸ βέλτιστον σκοπεῖν , εἰ δὲ βουλόμεθα , τὸ ἀναγκαιότατον περὶ νόμων · αἱρώμεθα οὖν πότερον δοκεῖ . γελοίαν , ὦ ξένε , προτιθέμεθα τὴν αἵρεσιν , καὶ ἀτεχνῶς ὥσπερ κατεχομένοις νομοθέταις ὅμοιοι γιγνοίμεθʼ ἂν ὑπὸ μεγάλης τινὸς ἀνάγκης ἤδη νομοθετεῖν , ὡς οὐκέτʼ ἐξὸν εἰς αὔριον · ἡμῖν δʼ—εἰπεῖν σὺν θεῷ—ἔξεστι , καθάπερ ἢ λιθολόγοις ἢ καί τινος ἑτέρας ἀρχομένοις συστάσεως , παραφορήσασθαι χύδην ἐξ ὧν ἐκλεξόμεθα τὰ πρόσφορα τῇ μελλούσῃ γενήσεσθαι συστάσει , καὶ δὴ καὶ κατὰ σχολὴν ἐκλέξασθαι . τιθῶμεν οὖν ἡμᾶς νῦν εἶναι μὴ τοὺς ἐξ ἀνάγκης οἰκοδομοῦντας , ἀλλὰ τοὺς ἐπὶ σχολῆς ἔτι τὰ μὲν παρατιθεμένους , τὰ δὲ συνιστάντας · ὥστε ὀρθῶς ἔχει τὰ μὲν ἤδη τῶν νόμων λέγειν ὡς τιθέμενα , τὰ δʼ ὡς παρατιθέμενα . γένοιτο γοῦν ἄν , ὦ Κλεινία , κατὰ φύσιν μᾶλλον ἡμῖν ἡ σύνοψις τῶν νόμων . ἴδωμεν γὰρ οὖν , ὦ πρὸς θεῶν , τὸ τοιόνδε περὶ νομοθετῶν . τὸ ποῖον δή ; γράμματα μέν που καὶ ἐν γράμμασιν λόγοι καὶ ἄλλων εἰσὶ πολλῶν ἐν ταῖς πόλεσιν γεγραμμένοι , γράμματα δὲ καὶ τὰ τοῦ νομοθέτου καὶ λόγοι . πῶς γὰρ οὔ ; πότερον οὖν τοῖς μὲν τῶν ἄλλων συγγράμμασιν , ποιητῶν καὶ ὅσοι ἄνευ μέτρων καὶ μετὰ μέτρων τὴν αὑτῶν εἰς μνήμην συμβουλὴν περὶ βίου κατέθεντο συγγράψαντες , προσέχωμεν τὸν νοῦν , τοῖς δὲ τῶν νομοθετῶν μὴ προσέχωμεν ; ἢ πάντων μάλιστα ; πολύ γε . ἀλλὰ δῆτα οὐ χρὴ τὸν νομοθέτην μόνον τῶν γραφόντων περὶ καλῶν καὶ ἀγαθῶν καὶ δικαίων συμβουλεύειν , διδάσκοντα οἷά τέ ἐστι καὶ ὡς ἐπιτηδευτέον αὐτὰ τοῖς μέλλουσιν εὐδαίμοσιν ἔσεσθαι ; καὶ πῶς οὔ ; ἀλλὰ αἰσχρὸν δὴ μᾶλλον Ὁμήρῳ τε καὶ Τυρταίῳ καὶ τοῖς ἄλλοις ποιηταῖς περὶ βίου τε καὶ ἐπιτηδευμάτων κακῶς θέσθαι γράψαντας , Λυκούργῳ δὲ ἧττον καὶ Σόλωνι καὶ ὅσοι δὴ νομοθέται γενόμενοι γράμματα ἔγραψαν ;
Lemmas: ὁ μηδείς ἀνάγκη εἰμί νομοθετέω , ἀλλά αὐτός ἐν σκέψις γίγνομαι περί πᾶς πολιτεία πειράω κατοράω ὁ τε ἀγαθός καί ὁ ἀναγκαῖος , τίς τρόπος ἄν γίγνομαι γίγνομαι . καί δή καί ὁ νῦν ἔξεστι ἐγώ , ὡς ἔοικα , εἰ μέν βούλομαι , ὁ ἀγαθός σκοπέω , εἰ δέ βούλομαι , ὁ ἀναγκαῖος περί νόμος · αἱρέω οὖν πότερος δοκέω . γέλοιος , ὦ ξένος , προτίθημι ὁ αἵρεσις , καί ἄτεχνος ὥσπερ κατέχω νομοθέτης ὅμοιος γίγνομαι ἄν ὑπό μέγας τις ἀνάγκη ἤδη νομοθετέω , ὡς οὐκέτι ἔξεστι εἰς αὔριον · ἐγώ διεῖπον σύν θεῷ—ἔξεστι , καθά ἤ λιθόλογος ἤ καί τις ἕτερος ἄρχω σύστασις , παραφορέω χύδην ἐκ ὅς ἐκλέγω ὁ πρόσφορος ὁ μέλλω γίγνομαι σύστασις , καί δή καί κατά σχολή ἐκλέγω . τίθημι οὖν ἐγώ νῦν εἰμί μή ὁ ἐκ ἀνάγκη οἰκοδομέω , ἀλλά ὁ ἐπί σχολή ἔτι ὁ μέν παρατίθημι , ὁ δέ συνίστημι · ὥστε ὀρθός ἔχω ὁ μέν ἤδη ὁ νόμος λέγω ὡς τίθημι , ὁ δέ ὡς παρατίθημι . γίγνομαι γοῦν ἄν , ὦ Κλεινίας , κατά φύσις μάλα ἐγώ ὁ σύνοψις ὁ νόμος . ὁράω γάρ οὖν , ὦ πρός θεός , ὁ τοιόσδε περί νομοθέτης . ὁ ποῖος δή ; γράμμα μέν που καί ἐν γράμμα λόγος καί ἄλλος εἰμί πολύς ἐν ὁ πόλις γράφω , γράμμα δέ καί ὁ ὁ νομοθέτης καί λόγος . πῶς γάρ οὐ ; πότερος οὖν ὁ μέν ὁ ἄλλος σύγγραμμα , ποιητής καί ὅσος ἄνευ μέτρον καί μετά μέτρον ὁ ἑαυτοῦ εἰς μνήμη συμβουλή περί βίος κατατίθημι συγγράφω , προσέχω ὁ νόος , ὁ δέ ὁ νομοθέτης μή προσέχω ; ἤ πᾶς μάλα ; πολύς γε . ἀλλά δῆτα οὐ χρή ὁ νομοθέτης μόνος ὁ γράφω περί καλός καί ἀγαθός καί δίκαιος συμβουλεύω , διδάσκω οἷος τε εἰμί καί ὡς ἐπιτηδευτέος αὐτός ὁ μέλλω εὐδαίμων εἰμί ; καί πῶς οὐ ; ἀλλά αἰσχρός δή μάλα Ὅμηρος τε καί Τυρταῖος καί ὁ ἄλλος ποιητής περί βίος τε καί ἐπιτήδευμα κακός τίθημι γράφω , Λυκοῦργος δέ ἥσσων καί Σόλων καί ὅσος δή νομοθέτης γίγνομαι γράμμα γράφω ;